คาดเงินบาทสัปดาห์หน้ากรอบ31.15/50
ศูนย์วิจัยกสิกรไทยคาดเงินบาทสัปดาห์อ่อนค่าในกรอบ 31.15-31.50 จับตา กนง.
29 ต.ค. 2565

ศูนย์วิจัยกสิกรไทยคาดเงินบาทสัปดาห์อ่อนค่าในกรอบ 31.15-31.50 จับตา กนง.
ศูนย์วิจัยกสิกรไทย มองแนวโน้มสัปดาห์ถัดไป (28 พ.ย.- 2 ธ.ค.54) เงินบาทอาจเคลื่อนไหวในกรอบ 31.15-31.50 บาทต่อดอลลาร์ฯ โดยคงต้องจับตาผลการประชุมนโยบายการเงินของไทย (30 พ.ย.) ตลอดจนการรายงานเครื่องชื้เศรษฐกิจไทยเดือนต.ค. และอัตราเงินเฟ้อเดือนพ.ย. 
รวมถึงสัญญาณการลุกลามของวิกฤตหนี้ยูโรโซน และรายงานตัวเลขเศรษฐกิจสหรัฐฯ ที่สำคัญ ได้แก่ ดัชนี ISM ภาคการผลิต ดัชนีผู้จัดการฝ่ายจัดซื้อเขตชิคาโก ตัวเลขตลาดแรงงานสหรัฐฯ เดือนพ.ย. ดัชนีความเชื่อมั่นผู้บริโภค ยอดขายบ้านใหม่ ยอดทำสัญญาซื้อบ้านที่รอปิดการขาย รายจ่ายด้านการก่อสร้าง เดือนต.ค. ดัชนีราคาบ้านสแตนดาร์ด แอนด์ พัวร์/เคส ชิลเลอร์เดือนก.ย. รายงานสรุปภาวะเศรษฐกิจ (Beige Book) ตลอดจนจำนวนผู้ขอรับสวัสดิการว่างงานรายสัปดาห์
ในสัปดาห์ที่ผ่านมา เงินบาทอ่อนค่าใกล้ระดับ 31.35 บาทต่อดอลลาร์ฯ ก่อนฟื้นตัวช่วงปลายสัปดาห์ เงินบาททยอยอ่อนค่าลงเกือบตลอดทั้งสัปดาห์ ท่ามกลางแรงซื้อเงินดอลลาร์ฯ จากกลุ่มผู้นำเข้า กระแสการเลี่ยงความเสี่ยงของนักลงทุน และการอ่อนค่าของสกุลเงินในภูมิภาค หลังจากที่มีหลายสัญญาณสะท้อนว่า ประเทศยุโรปที่มีขนาดเศรษฐกิจที่ใหญ่มากขึ้น กำลังเผชิญความยากลำบากจากวิกฤตหนี้ที่ยืดเยื้อและลุกลามมากขึ้น ทั้งนี้ สถาบันจัดอันดับความน่าเชื่อถือ Moody’s และ Fitch กล่าวเตือนถึงความเป็นไปได้ที่จะมีการทบทวนแนวโน้ม และ/หรืออันดับความน่าเชื่อถือ AAA ของฝรั่งเศสลง ขณะที่ ผลการประมูลพันธบัตรรัฐบาลเยอรมนี ก็ไม่ได้รับการตอบรับมากนักจากนักลงทุน 
ในวันศุกร์ (25 พ.ย.) เงินบาทอยู่ที่ระดับ 31.36 จาก 30.98 บาทต่อดอลลาร์ฯ ในวันศุกร์ก่อนหน้า (18 พ.ย.)